cyanic-selkie/wikianc huggingface dataset:
Steffen Iversen
thumb|Steffen Iversen Steffen Iversen (s. 10. marraskuuta 1976 Oslo, Norja) on norjalainen jalkapalloilija, pelipaikaltaan hyökkääjä.
Mäntsälän seurakunta
Vaivais- ja sairaanhoito
Mäntsälän seurakunta järjesti pitäjään vaivaishoidon 1740-luvulta lähtien. Varat kerättiin aluksi asettamalla kirkon eteiseen arkku, johon kukin toi viljaa varojensa mukaisesti. Vuonna 1777 Mäntsälässä oli kymmenen huollettavaa. 1790-luvulla toteutettiin ruotujärjestelmä, jossa kukin manttaali määrättiin maksamaan 12 kappaa viljaa omalle huollettavalleen. Koska kaikkia köyhiä ei voitu ruoduttaa, varoja kerättiin yhä myös vaivaiskassaan. Niitä jaettiin muutama kerta vuodessa. 1800-luvun alussa otettiin käyttöön huutolaisuus. Köyhäinhoito siirtyi seurakunnalta kunnalle, kun se perustettiin vuonna 1866.
Steffen Iversen
Iversen on kotimaansa seurojen lisäksi edustanut englantilaisia Tottenhamia, Wolverhamptonia ja Crystal Palacea.
Mäntsälän seurakunta
Vaivais- ja sairaanhoito
1700-luvulla papit ja lukkarit olivat käytännössä vastuussa Mäntsälän sairaanhoidosta. Seurakunta on hankkinut vuonna 1777 omistukseensa Johan Haartmanin lääkärikirjan Tydelig Underrättelse Om de Mäst Gångbara Sjukdomars Kännande och Motande vuodelta 1765 ja ilmeisesti samoihin aikoihin myös Joh. Andr. Dareliuksen lääke- ja hoitokirjan Socken-Apothek och någre hus-curer vuodelta 1760. Vuonna 1816 pitäjänkokous perusti Mäntsälään rokotustoimikunnan, jonka puheenjohtaja oli kirkkoherra Anders Johan Asp. Vielä 1900-luvulla seurakunnalla oli töissä tuberkuloosihoitajatar ja 1900-luvun puolivälinkin jälkeen diakonissojen käytössä olivat lääkelaukku ja verenpainemittari.
Steffen Iversen
Iversen pelasi Norjan maajoukkueessa 79 ottelua ja teki 21 maalia vuosina 1998–2011. Hän kuului Norjan joukkueeseen vuoden 2000 EM-kisoissa.
Mäntsälän seurakunta
Koulutus
Mäntsälän vanhin säilynyt lastenkirja, jonka avulla seurattiin lukutaidon ja kristinopin tuntemusta, alkaa vuodesta 1753. Vuonna 1782 pitäjänkokous asetti rangaistukset lukutaidon ja kristinopin puutteellisesta osaamisesta. Seurakunta alkoi perustamaan sunnuntaikouluja 1850-luvulla. Rovasti Abraham Ehnroos kuoli lapsettomana vuonna 1863 ja määräsi testamentissaan puolet omaisuudestaan Mäntsälään perustettavaa kansakoulua varten. Koulu aloitti vuonna 1869 ja kunta tuki sitä ensimmäisten viiden vuoden ajan. Koulu oli aluksi Porvoon tuomiokapitulin alaisuudessa ja sen esimiehenä ja johtokunnan puheenjohtajana toimi Ehnroosin seuraaja, rovasti Carl Edvard Aspelund. 1880-luvun lopulta lähtien Mäntsälään kyliin alettiin perustaa yksityisiä kansakouluja. 1890-luvulla seurakunta perusti kiertokoulun, joka toimi suppeampani niissä kylissä, joissa oli jo kansakoulu. Vuonna 1916 seurakunnan kiertokoulun tehtäväksi määrättiin opettamaan lapset lukemaan, totuttamaan seuraamaan opetusta ja noudattamaan koulujärjestystä. Ne toimivat siis eräänlaisina esikouluina. Mäntsälän seurakunnan kiertokoulu lopetti toimintansa vuonna 1931, minkä jälkeen seurakunnalle jäi opetus pyhäkoulussa ja rippikoulussa.
Kirkkoherrat
Mäntsälän ensimmäiset papit olivat kappalaisia. 1620-luvulta lähtien seurakunnalla on ollut oma kirkkoherra. Seurakuntaa ovat johtaneet seuraavat papit:
Kappalaiset
Nykyiset kappalaiset ovat Päivi Laalo ja Riikka Pajunen.
Lumikki (täsmennyssivu)
Lumikki voi tarkoittaa ainakin seuraavia asioita:
Kuolleiden saari
Kuolleiden saari voi tarkoittaa ainakin seuraavia:
Avril Haines
Avril Haines (s. 1969) on yhdysvaltalainen juristi ja virkamies, jonka Joe Biden nimitti kansallisen tiedustelupalvelun johtajaksi virkakautensa alussa 2021. Haines on työskennellyt pitkään tiedusteluviranomaisena, kuten keskustiedustelupalvelu CIA:n apulaisjohtajana Barack Obaman presidenttikaudella.
Kansallisen tiedustelupalvelun johtaja on ylin viranomainen Yhdysvaltojen 18 eri tiedustelupalvelun (kuten FMI ja CIA) johdossa, ja presidentin lähin neuvonantaja tiedusteluasioissa. Hainesin katsotaan sopivan tehtävään erityisen hyvin monipuolisen kokemuksensa johdosta.
Vihreiden harjujen maa
”Vihreiden harjujen maa” on Päijät-Hämeen maakuntalaulu, jonka on säveltänyt Matti Porola, sanoittanut Matti Porola ja Terho Laitinen sekä sovittanut Jarkko Kiiski.
Työläisolympialaiset
Työläisolympialaiset olivat Luzernissa 1920 perustetun Sosialistisen Työläisurheiluinternationaalin (SUI) vuosina 1925, 1931 ja 1937 eri maiden työläisurheiluliittojen jäsenille järjestämät urheilukilpailut. Kilpaileva työläisurheilutapahtuma oli Moskovassa 1921 perustetun Punaisen Urheiluinternationaalin (PUI) vuonna 1928 järjestämät spartakiadit. Myöhempiä, pienempiä työläisurheilutapahtumia ovat olleet mm. vuonna 1936 Barcelonassa järjestetyt Kansanolympialaiset, jotka Espanjan sisällissota keskeytti, ja Yhdysvalloissa samana vuonna järjestetyt kaksipäiväiset Työläisten Maailmankarnevaalit.
Suomea työläisolympialaisissa edusti Työväen Urheiluliitto (TUL), jonka jäsenillä ei ollut pääsyä varsinaisiin olympiakisoihin. Suomi oli työläisolympialaisten menestynein maa ja Tšekkoslovakian ohella ainoa maa, joka osallistui kaikkiin kuusiin kisoihin. Suomi saavutti kisoissa yhteensä 106 voittoa, 98 kakkos- ja 72 kolmossijaa. Mitaleja kisoissa ei jaettu, vaan parhaat urheilijat palkittiin kunniakirjoin. Helsingille oli myönnetty vuoden 1943 työläisolympialaiset, jotka jäivät kuitenkin toisen maailmansodan takia pitämättä.
Elimyssalo
Elimyssalo on Suomen itärajaan rajoittuva valtion luonnonsuojelualue Kuhmossa, Kainuussa. Se on pinta-alaltaan Kainuun laajin luonnonsuojelualue, 82 neliökilometriä. Alue on luonnoltaan monipuolista ja edustavaa. Siellä on runsaasti erilaisia luontotyyppejä. Maisema on moni-ilmeinen. Metsät ovat hakkaamattomia aarnimetsiä. Salon ydinalue on Elimysjärven ympäristö. Elimyssalo on aarnimetsien, monenlaisten soiden, vaarojen, naavaisten korpikuusikoiden ja rehevien puronvarsien sekä pienien järvien ja lampien mosaiikkimainen kokonaisuus. Soiden osuus pinta-alasta on merkittävä. Suometsiä ja korpia on runsaasti. Roninsuo on Kainuun komeimpia rimpi- ja kalvakkanevoja. Hyvin suuri osa osa Keski- ja Itä-Kainuun yli 150- ja 200-vuotiaista metsistä sijaitsee Elimyssalossa. Vanhoja aihkimäntyjä sekä on siellä täällä ja keloja näkyy paljon varsinkin soiden reunamilla. Metsät ovat naavaisia. Myös harvinaista raidankeuhkojäkälää esiintyy alueella. Retkeilyreittejä alueella on yhteensä 24 kilometriä. Elimyssalon luonnonsuojelualue on yksi luonnonsuojelulain nojalla perustetun Ystävyyden puiston alueista.
Eläimistö
Alueen eläin- ja kasvilajisto on edustava. Alueella on erittäin suuri merkitys mm. metsäpeuran ja suurpetojen suojelun kannalta. Elimysalon syrjäinen sijainti on antanut surille nisäkkäille niiden tarvitseman rauhan. Se on tullut kuuluisaksi metsäpeuroistaan ja karhuistaan. Sen liepeillä on valokuvattu paljon karhua ja muitakin suurpetoja sekä metsäpeuraa. Metsäpeura metsästettiin Suomessa sukupuuttoon 1900-luvun alussa. 1950-luvun lopussa tehtiin ensimmäiset havainnot sen paluusta nimenomaan Elimyssalolla. Koska Elimyssalon alueella tavataan monenlaisia suotyyppejä, jotka ovat tärkeitä metsäpeuran elinympäristönä. Se on metsäpeuran tärkein lisääntymisalue Suomessa. Siellä oli vielä Suomen oloissa alkuperäistä luontoa jäljellä ja riittävän rauhallista peurojenkin poikia. Martti Montonen on kirjassaan ”Suomen peura” kertonut havainnoistaan Elimyssalon tärkeydestä peurojen lisääntymiselle Suomessa.
Nisäkkäistä alueelta löytyy edustava joukko harvinaisia erämaaeläimiä, kuten mm. metsäpeura, liito-orava, susi, karhu, ahma, ilves, kanadanmajava ja saukko. Majava on uusinut Elimysjoen virtaussuunnan. Linnuista on alueella pesinyt mm. kuikka,laulujoutsen, metsähanhi, kurki, pikkukuovi, suokukko, haarahaukka, lapinpöllö, kuukkeli, kirjosiipikäpylintu, lapintiainen, tilhi ja sinipyrstö.
Suojelun historia
Silloinen valtion luonnosuojeluvalvoja Reino Kalliola ehdotti vuonna 1969, että Elimyssaloon perustettaisiin 160 neliökilometrin laajuinen metsäpeurojen suojelualue. Esitys ei vielä tuolloin saanut kannatusta, vaan alueella jatkettiin metsänhakkuita. Vasta vuonna 1972 Elimyssalosta rauhoitettiin 30 km kaikelta metsätaloustoiminnalta 20 vuodeksi metsäpeurojen suojelemiseksi. Metsähallitus osti Leppävaaran tilan vuonna 1973. Elimysjärven luonnonhoitometsä perustettiin vuonna 1977. Kun Ystävyyden puisto perustettiin vuonna 1990, aluetta laajennettiin ja siitä tuli Elimyssalon luonnonsuojelualue. Vanhojen metsien suojeluohjelmassa Elimyssalon luonnonsuojelualueelle ehdotetaan laajennusalueita, jolloin alueen kokonaispinta-alaksi tulee 92 neliökilometriä.
Erämaatilat
thumb|Levävaaran tila. thumb|Levävaaran tilan rakennuksia. Elimyssalolla on kaksi 1800-luvulla perustettua erämaatilaa, Levävaara ja Latvavaara, jotka ovat myös Kainuulle tyypillistä vaara-asutusta. Molemmat tilat ovat saaneet pääasiallisen toimeentulonsa eränkäynnistä, tervanpoltosta, kaskiviljelystä ja karjataloudesta. Tilat autioituivat 1960-luvulla. Levävaaran rakennuksia ja pihapiirejä on kunnostettu 1950-luvun asuun ja Latvavaaran pihapiiriä on ajoittain niitetty.
Tiksotropia
Tiksotropia eli lepojähmeys on sellaisen ominaisuus materiaalissa, että sen viskositeetti vähenee ainetta sekoitettaessa. Se on myös käänteinen taipumus juoksevuuden asteittaiseen vähenemiseen aineen seisoessa häiritsemättä. Materiaalin juoksevuus palautuu, kun siihen tuodaan energiaa esimerkiksi sekoittamalla. Tyypillisiä tiksotrooppisia materiaaleja ovat maalit, kovettumaton märkä betoni ja viljapohjaiset puurot.
Le Mans FC
Le Mans FC on ranskalainen jalkapalloseura, joka syntyi vuonna 1985 US Le Mansin ja SO Mainen fuusion seurauksena. Joukkueen koko nimi on Le Mans Football Club. Vuoteen 2010 joukkueen nimi oli Le Mans Union Club 72. Le Mans pelaa kotiottelunsa stadionilla MMArenalla.
Saavutukset
Ligue 2
Vuoden 1896 kesäolympialaisten mitalitaulukko
Vuoden 1896 olympialaisiin osallistui 14 maata ja lisäksi mukana oli sekajoukkue, joka koostui useamman kuin yhden maan urheilijoista. Mitaleille pääsi nykyisen laskutavan mukaan 10 maata, sekä sekajoukkue.
Jäähalli Wareena
Jäähalli Wareena on Valkeakoskella sijaitseva jäähalli.
Jäähalli valmistui vuonna 1998. Kokonaiskustannukset tuolloin olivat 16,6 miljoonaa markkaa.
Hallissa on kahdeksan pukuhuonetta ja sauna, varusteiden säilytys- ja huoltotilat, luistinten teroitus, kahvio ja kokoustila. Vuodesta 2003 katsomon alla on ollut jousiammunta- ja ilma-aserata.
Myllystä Willy
Myllystä Willy (englanniksi useilla nimillä: Something Special, Willy/Milly ja I Was a Teenage Boy) on vuonna 1986 ensi-iltansa saanut Paul Schneiderin ohjaama yhdysvaltalainen fantasiakomedia. Elokuvan tarina perustuu samannimiseen Alan H. Friedmanin kirjaan. Elokuvan päähahmo on nuori poikatyttö Milly Niceman, joka on onneton sukupuoleensa kohdistuvien perinteisten odotusten vuoksi. Milly haluaisi tulla pojaksi, jotta hän voisi käyttäytyä haluamallaan tavalla. Elokuva on englanninkielinen.
Juoni
Milly (Pamela Adlon) on 14-vuotias tyttö, joka turhautuu äitinsä (Patty Duke) yrityksiin kitkeä hänen poikamaisia tapojaan. Hänen äitinsä mielestä Millyn käyttäytyminen on tytölle sopimatonta ja äiti toivookin, että hän olisi kiinnostunut tanssista ja mekoista. Kun Millyn parhaan ystävän pikkuveli Malcolm (Seth Green) kertoo hänelle noidan loitsusta joka täyttäisi hänen suurimman toiveensa, Milly tarttuu tilaisuuteen. Hän käy noidan luona, mutta loitsu kuitenkin ilmeisesti epäonnistuu jollakin tavalla. Seuraavana päivänä Milly huomaa, että loitsu ei onnistunut vaan se on muuttanut hänet hermafrodiitiksi. Hän kertoo perheelleen mitä on tapahtunut ja yllätten hänen isänsä kannustaa häntä tutustumaan uuteen maskuliinisuuteensa. Niinpä Milly ottaa nimekseen ”Willy” ja siirtyy uuteen kouluun siirto-opiskelijaksi.
Aluksi Milly pitää uudesta persoonastaan ja sukupuolestaan. Pian hän kuitenkin joutuu konfliktiin huomatessaan, että elämä poikana ei ole välttämättä sen helpompaa. Milly myös huomaa, että hänellä on tunteita ystäväänsä Alfieen (Eric Gurry). Myös Alfie yhtä lailla hämmentynyt tunteistaan "Willyyn". Elokuvan lopussa Milly päättää ryhtyä entistäkin tyttömäisemmäksi.
Elokuvan vastaanotto
Elokuva sai varsin kielteisen vastaanoton. Providence Journal kirjoitti, että elokuva saattaisi toimia mikäli se olisi hulvaton Tootsie-tyyppinen farssi tai jos se tarkastelisi psykologista traumaa, jota Milly/Willy on käymässä lävitse.
Sun-Sentinelin murska-arvostelun mukaan elokuva oli niin pinnallinen, tylsä ja keskentekoinen, että on ihme jos kukaan on katsonut sitä ennen sen julkaisua. Daily News of Los Angelesin ja Los Angeles Timesin arvosteluiden mukaan elokuva ei toimi juurikaan komediana mutta siinä on kuitenkin jotakin viehätysvoimaa.
Jack Halberstam kritisoi kirjassaan ”Female Masculinity”, että elokuvan tapa ratkaista sukupuolen moninaisuudesta johtuvia ongelmia on ongelmallinen
Miranda NG
Miranda NG on pikaviestintäohjelma, joka tukee ICQ-, AIM-, Windows Live Messenger-, XMPP- (ja näin myös Google Talk-), Yahoo-, IRC-, Twitter-, Gadu-Gadu-, Tlen- ja Netsend-protokollia. Miranda NG on tehokkaasti muokattavissa ja siihen on valmiina lukuisia lisäosia, joiden avulla Miranda NG tukee vähemmänkin tunnettuja protokollia. Muokattavuuden ansiosta ohjelma on myös kevyt, koska vain halutut protokollat ovat käytössä. Ohjelma on käännetty lukuisille kielille, myös suomeksi.
Miranda IM toimii vain Microsoft Windows -käyttöjärjestelmässä. Projekti aloitettiin 2. helmikuuta 2000.
Miranda IM:n hitaan kehitystahdin vuoksi sen jatkajaksi on aloitettu uusi Miranda NG -projekti.
Suomen Urheiluilmailuopisto
Suomen Urheiluilmailuopisto Oy (SUIO) on valtakunnallinen, Suomen Ilmailuliittoon kuuluva ilmailualan opisto. Se on toiminut parikymmentä vuotta kouluttaen aluksi etenkin purjelennon opettajia. Opistolla on toimitiloja Malmin lentoasemalla ja Räyskälän lentokentällä Lopella. Opiston virallinen kotipaikka on maaliskuusta 2021 alkaen Räyskälä.
Nykyisin suurin osa koulutuksesta on toteutettu netissä. Enin osa oppilaista (vuonna 2107 noin 220, vuonna 2018 noin 170) opiskelee erilaisten harrasteilmailun lupakirjojen teoriaa. Opistolla on Trafn myöntämä, EASA-säännösten mukainen ATO-status (Approved Training Organization). Opisto antaa koulutusta erilaisiin ilentokonerakennuksessa tarvittaviin käden taitoihin kuten esimerkiksi lujitemuovirakenteiden korjaukseen. Opistolla on tätä varten Räyskälässä vuonna 2020 kunnostettu koulutustila, jonka käyttöä korona on rajoittanut.
Opiston liikevaihto on viime vuosina ollut noin 100 000€ vuodessa. . Ilmailuliitto avustaa opistoa noin 200000 eurolla vuodessa. Opisto tekee koulutusyhteistyötä useiden alueellisen ilmailuyhdistyksen kanssa ja tarjoaa näille verkko-oppimisalustan. Vuodesta 2018 opisto tuli osaksi SIL-konsernia. Muita omistajia ovat Lopen kunta, Räyskälä-säätiö ja Jämi-säätiö.
Hallinto
Helmikuussa 2014 Opisto purki Kuosmasen toimitusjohtajasuhteen talousepäselvyyksien ja talousrikosepäilyjen vuoksi. Hänen osallisuutensa Fici-copy Oy:n tutkittavana olleeseen talousrikosvyyhtiin oli tullut ilmi. Kuosmanen oli tehnyt vuosina 2007–2010 satojentuhansien eurojen arvoisia leasing-sopimuksia muun muassa kopiokoneiden hankkimiseksi.
Syksyllä 2014 Ilmailuliitto vaihtoi edustajansa Urheiluilmailuopiston hallituksessa. Antti Joupin tilalle valittiin OTL & KTM Merja Bäckman jatkamaan opiston johdon kanssa talousselvitystä, jonka pohjalta kartoitettiin opiston toiminnan jatkomahdollisuuksia.
Hakuprosessin jälkeen Suomen Urheiluilmailuopiston toimitusjohtaja-rehtoriksi valittiin Sakari Pyörre, joka aloitti tehtävässä 16. kesäkuuta 2014. Peter Tähtisen johtama Opiston hallitus purki Pyörteen toimitusjohtajasuhteen yllättäen huhtikuun lopussa 2016.. Oikeudessa irtisanominen todettiin laittomaksi.
Vuoden 2016 jälkeen opistolla ei ole ollut toimitusjohtajaa. Operatiivinen johtaja on koulutuspäällikkö Matti Huoviala, joka johtaa toimintaa Malmilta käsin. Vuosina 2016–2017 Opisto muutti Helsinkiin, uudisti verkkokoulutusinfransa, sai ajanmukaiset toimitilat ja keskittyi verkkokolutukseen. Opisto tekee yhteistyötä lennonopettajakoulutuksessa Blue Skies Aviation Oy:n kanssa.
Opiston toimintaa johti vuoden 2020 loppuun asti SIL:n edustajana SIL:n aiempi hallituksen jäsen Peter Tähtinen. Tähtisen aikana on Suomen Urheiluilmailuopisto Oy:n tytäryhtiön SUIO Oy:n toiminta lopetettiin tarpeettomana ja kannattamattomana. Vuoden 2020 lopulla hallitukseen nimitettiin Ilmailuliiton edustajaksi Janne Vasama ja Tähtinen erotettiin hallituksesta. Tähtinen toimii opiston vastuullisena johtajana määräaikaisella sopimuksella vuoden 2021 loppuun asti.
Eckerön kirkko
pienoiskuva|Eckerön kirkko sisältä Eckerön kirkko on Eckerössä Ahvenanmaalla sijaitseva keskiaikainen harmaakivikirkko, joka on uusimpien ajoitusten perusteella rakennettu vuosien 1380–1420 välillä. Katoliselta ajalta periytyy kirkon kutsumanimi Pyhän Laurentiuksen kirkko. Suorakaiteen muotoisen itä-länsisuuntaisen runkohuoneen pohjoisella sivustalla on sakaristo, eteläisellä sivustalla asehuone. Runkohuoneen läntisessä päädyssä on jykevä runkohuoneen levyinen kellotorni, jossa olevista kelloista vanhempi on ajoitettu 1200-luvulle.
Kirkossa on istumapaikat 275 ihmiselle. Alttaritauluna on Bernhard Reinholdin maalaama Syntinen vaimo Kristuksen edessä vuodelta 1876. Lisäksi kirkossa on keskiaikainen puinen kastemalja sekä neljä puista pyhimysveistosta. Saarnatuolin on suunnitellut arkkitehti Carl Ludvig Engel. Kirkon urut ovat seitsemänäänikertaiset Hans Heinrichin rakentamat vuodelta 1971.
Hammarlandin Signilskärissä on vanhan, luultavasti 1200-luvulta peräisin olevan kappelin rauniot.
Kirkkoa vastapäätä on pappila, jonka nykyinen ulkoasu on peräisin 1800-luvun lopusta.
Ornitiinidekarboksylaasi
thumb|250px|Malli ornitiinidekarboksylaasin rakenteesta Ornitiinidekarboksylaasi on entsyymi, joka katalysoi polyamiinien biosynteesien ensimmäistä vaihetta. Entsyymin substraatti on ornitiini ja tuotteina muodostuu putreskiinia ja hiilidioksidia. Ornitiinidekarboksylaasi on polyamiinisynteesin nopeuden määräävä entsyymi ja siten tärkeä säätelykohta. Eräitä sen inhibiittoreita tutkitaan muun muassa syöpälääkkeinä. Ornitiinidekarboksylaasin EC-numero on EC 4.1.1.17 ja CAS-numero 9024-60-6.
Toiminta
Aitotumaisten ornitiinidekarboksylaasi on kooltaan noin 106 kDa, ja se on rakenteeltaan kahdesta keskenään samanlaisesta alayksiköstä koostuva homodimeeri. Aktiivisessa kohdassa kofaktorina toimiva pyridoksaalifosfaatti sitoutuu toisen alayksikön aminohappoketjun N-terminaaliin ja toisen alayksikön C-terminaali toimii substraatin, ornitiinin, sitoutumiskohtana.
Ornitiinidekarboksylaasin eräs lysiiniaminohappo muodostaa aldimiinin eli niin kutsutun Schiffin emäksen pyridoksaalifosfaatin kanssa. Ensimmäisessä vaiheessa ornitiini syrjäyttää lysiinin ja muodostaa aldimiinin pyridoksaalifosfaatin kanssa. Välivaiheesta eliminoituu hiilidioksidi ja muodostuu kinoidivälituote, joka toisiintuu, jolloin muodostuu putkreskiinin ja pyridoksaalifosfaatin aldimiini, josta ne seuraavassa vaiheessa eroavat.
thumb|center|850px|Ornitiinidekarboksylaasin katalysoiman reaktion mekanismi
Ornitiinidekarboksylaasi on tärkeä, koska polyamiineja tarvitaan solujen jakautumisessa. Eliöissä entsyymin aktiivisuutta kontrolloi ornitiinidekarboksylaasin tuotantoon vaikuttavien geenien transkriptio, translaation jälkeinen modifiointi ja inhiboivat yhdisteet. Soluissa putreskiini ja muut polyamiinit ovat suurissa konsentraatioissa entsyymin inhibiittoreita ja lisäksi erityinen ornitiinidekarboksylaasin antitsyymi. Antitsyymi muodostaa kovalenttisen sidoksen ornitiinidekarboksylaasin kanssa ja toimii merkkinä proteasomille hajottaa entsyymi. Tämä on yksi harvoja tilanteita, joissa entsyymin proteolyyttisen hajotuksen käynnistää jokin muu molekyyli kuin ubikitiini.
Epätavallisen aktiivinen ornitiinidekarboksylaasin toiminta johtuu usein viruksista, syöpägeeneistä tai karsinogeenien vaikutuksesta. Voimakas entsyymin tuotanto on yhdistetty syöpäkasvaimien muodostumiseen. Tämän vuoksi entsyymin inhibiittoreita käytetään syöpälääkkeinä esimerkiksi rintasyöpäpotilailla, tällainen on esimerkiksi eflornitiini. Eflornitiinin ornitiinikarboksylaasin toimintaa estävän vaikutuksen vuoksi sitä voidaan käyttää myös tiettyjen loisinfektioiden esimerkiksi trypanosomiaasin hoitoon.
Cambridge (Kanada)
Cambridge on Ontarion provinssissa Kanadassa sijaitseva kaupunki, jonka väkiluku on noin 130 000 (2016). Se sijaitsee Grand- ja Speedjoen yhtymäkohdassa, noin 55 km Hamiltonista luoteeseen. Kaupunki on osa runsaan 520 000 asukkaan Kitchener - Cambridge - Waterloo -metropolialuetta.
Cambridgen kaupunki muodostettiin vuonna 1973 liittämällä yhteen Galtin, Hespelerin ja Prestonin kaupungit. Uuteen kaupunkiin liitettiin myös osia Waterloosta ja North Dumfriesista. Preston oli ennen vuotta 1834 tunnettu nimellä Cambridge Mills, englantilaisen Cambridgen mukaan. Tästä johdettiin kaupungin uusi nimi.
Kaupungin talous pohjautuu erilaiseen valmistavaan teollisuuteen: kaupungissa valmistetaan autoja, tekstiilejä, muoveja, elintarvikkeita sekä teknisen alan tuotteita. Kaupungissa on Conestoga Collegen kampus. Kaupungissa järjestetään vuorovuosittain yhdysvaltalaisen Saginawin kaupungin (Mich.) kanssa Can-Amera -urheilukilpailu, joka vetää amatööriurheilijoita.
Liekki-patsas
Liekkipatsas on isonvihan muistomerkki Pyhäjoen Yppärissä. thumb|upright|Tekstit laatoissa: ”1716 Isonvihan kärsimysten muistoksi” ja ”1937 kansalaiset pystyttivät patsaan”. Oskari Jauhiaisen suunnitteleman patsaan rakennustyö alkoi huhtikuun 20. päivänä 1937 ja päättyi vähän yli kuukautta myöhemmin juhannuksena. Jauhiaisella oli apuna itse patsaan pystyttämisessä vain Kalle Jauhiainen, mutta yppäriläiset auttoivat muuten vedättämällä talkoilla paikalle tarvittavat raaka-aineet: kiven, hiekan, soran ynnä muut. Jalusta sekä risti ja miekka patsaan keskellä olevassa syvennyksessä on muurattu kivestä. Risti ja miekka on tehty monivärisistä, punertavista, harmaista ja valkoisista kivinokareista. Patsaan kahdessa kuparilevyssä lukee: ”1716. Isovihan kärsimysten muistoksi” ja ”1937. Kansalaiset pystyttivät patsaan”. Tekstit kaiversi Aarne Rounioja.
Márcio Santos
Márcio Roberto dos Santos paremmin tunnettu nimellä Márcio Santos (s. 15. syyskuuta 1969 São Paulo, Brasilia) on brasilialainen jalkapalloilija. Hän oli pelipaikaltaan keskuspuolustaja. Márcio Santos voitti maailmanmestaruuden vuoden 1994 MM-kisoissa.
Márcio Santos edusti urallaan lukuisia seuroja pääasiallisesti Brasiliassa. Hän aloitti uransa vuonna 1987 Grêmio Esportivo Novorizontinossa. Euroopassa Márcio Santos edusti FC Girondins de Bordeaux'ta (1992–94), AC Fiorentinaa (1994–95) ja Ajaxia (1995–97). Seuratasolla Márcio Santos saavutti parhaan menestyksen Ajaxissa, jossa hän voitti vuonna 1996 muun muassa Hollannin liigamestaruuden ja Mestareiden liigan. Márcio Santos lopetti uransa vuonna 2004.
Márcio Santos otti 19. joulukuuta 1996 punaisen kortin tultuaan kentälle vaihdosta vain 19 sekuntia aikaisemmin. Se oli tuolloin nopein vaihtomiehen ottama punainen kortti Hollannin liigassa.
Brasilian jalkapallomaajoukkueessa Márcio Santos pelasi 42 maaottelua. Hän voitti maailmanmestaruuden vuonna 1994 ja Etelä-Amerikan mestaruuden vuonna 1997.
Suolavihvilä
Suolavihvilä (Juncus gerardii) on merenrannoilla kasvava monivuotinen vihviläkasvi. Sitä tavataan varsinkin alueilla, joilla maa nousee nopeasti.
Suolavihvilän varret ovat pystyt, noin 40 cm korkeat. Sillä on lehtiruusuke maan rajassa ja joitakin varsilehtiä. Se kukkii heinä-elokuussa tummansävyisin vihvilöin.
Suolavihvilä kasvaa merenrannalla vyöhykkeenä alueella, jolla merivesi tekee maaperän suolaiseksi.
Carl Grimberg
Carl Grimberg oli ruotsalainen historioitsija, koulutukseltaan filosofian tohtori. Grimberg kirjoitti kymmenosaisen maailmanhistorian, jonka toiset viimeistelivät. Tämä 12 tai 24 osana ja useina painoksina ilmestynyt Världshistoria, Suomessa Kansojen historia, on alansa suurimpia myyntimenestyksiä. Sen ensimmäinen osa ilmestyi vuonna 1926. Teossarjaa on myyty ainakin, Suomessakin yli.
Grimberg oli julkaissut vuodesta 1913 laajan Ruotsin historian Svenska folkets underbara öden.
Grimberg ei saanut Kansojen historia -hanketta valmiiksi ennen kuolemaansa.
Miranda
Miranda tarkoittaa ainakin seuraavia asioita:
Lohjan satamarata
Lohjan satamarata oli noin viiden kilometrin pituinen rautatie, joka ulottui Lohjan rautatieasemalta Pitkäniemen teollisuusalueelle Lohjanharjun länsipuolelle. Se rakennettiin vuosina 1927–1928. Satamarata korvasi Lohjan sähkörautatien vuonna 1930, jolloin kaikki liikenne siirtyi satamaradalle. Satamaradan liikenne koostui lähinnä tavarajunista, jotka kuljettivat lastia Pitkäniemen paperitehtaille. Radan varrella sijaitsi yksi asema, Tytyrin seisake (ent. Lohjan kauppala).
Paul Hornung
Paul Vernon Hornung (23. joulukuuta 1935 – 13. marraskuuta 2020 ) oli yhdysvaltalainen amerikkalaisen jalkapallon pelaaja. Pelattuaan Notre Damen yliopistossa hän sai NFL-varauksensa vuonna 1957. Ammattilaisseurana oli Green Bay Packers aina vuoteen 1966.
Lohjan satamarata
Tavarajunaliikenne päättyi satamaradalla vuonna 2010, jonka jälkeen sillä kulki vain satunnaista museojunaliikennettä. Viimeinen satamaradalla kulkenut juna oli Keitele-museon järjestämä lättähattukyyti Rovastinkadun ylikulkusillan kupeeseen eli entiselle Tytyrin seisakkeelle elokuussa 2012. Sitä edelsi viikkoa aiemmin Tka7-veturilla radantarkastusajo, joka ajettiin Lohjanjärven liikennepaikalle asti. Tämän jälkeen Lohjanjärven liikennepaikalle ei enää ajettu. Satamarata suljettiin seis-levyllä Lohjan rautatieasemalta keväällä 2013. Virallisesti rataosa suljettiin 5. lokakuuta 2014, kun sen kunnossapito lopetettiin. Perusteita lakkautukselle olivat muun muassa kunnossapitokustannukset ja ympäristölle haitallisten ratapölkkyjen ja muiden ratarakenteiden säilyttäminen käyttämättöminä luonnossa. Yhdelläkään alueen teollisella toimijalla ei ollut ajankohtaisia tarpeita rautatiekuljetuksille, vaikka yritykset toivoivatkin radan säilyttämistä. Vuoden 2018 katselmuksessa rata todettiin heikkokuntoiseksi, ja sen käyttöönotto olisi vaatinut vähintään päällysrakenteen uusimisen sekä muita nykyvaatimusten mukaisia päivityksiä.
Windermere
Windermere on Englannin suurin järvi. Se sijaitsee Cumbriassa Englannin järviseudu lla kansallispuiston alueella. Windermere on 16,9 km pitkä ja suurin leveys on 1,6 km. Järven pinta-ala on 14,7 km² ja suurin syvyys 67 metriä lähellä pohjoispäätä. Pinnankorkeus on 40 metriä merenpinnasta. Laskujoki on River Leven, joka virtaa järven eteläisimmästä päästä.
Lohjan satamarata
Kesäkuun alkupuoliskolla 2020 satamaradalle johtava vaihde purettiin Lohjan asemalta. Syksyllä 2020 rata purettiin kokonaan. Tytyrin seisakkeen lähelle jätettiin kuitenkin lyhyt muistoraide ja vesiviskuri, eikä kalkkitehtaan kivistä lastauslaituria ja Mondille johtavaa raiteistoa purettu. Paikalle päätettiin rakentaa kivituhkapintainen pyöräilyn ja jalankulun väylä, jota on kutsuttu myös Kaaribaanaksi. Sen ensimmäinen osa Pitkäniemestä Lohjan museolle avattiin kesällä 2021. Seuraavana kesänä valmistui toinen osa museolta Ventelään, Lempolantien liittymään asti. Sen kokonaispituus on 4,5 kilometriä. Vaikka uusi kulkuväylä rakennettiin, on rataosuuden alkuosa Lohjan rautatieasemalta entiselle Tytyrin seisakkeelle kaupungilla vain vuokralla, ja se säilytetään kaavassa rautatiealueena esimerkiksi mahdollista kaupunkijunaa varten.
pienoiskuva|Rata erotti [[Anttila (Lohja)|Anttilan Moisiosta Joukahaisenkadun kohdalta lähtien Kurjenkadulle saakka.]] pienoiskuva|Entisen [[Tytyrin seisake|Tytyrin seisakkeen kupeeseen jätettiin muistoksi 110 metriä kiskoja ja 1950-luvulla valmistunut vesiviskuri. ]]
Paul Hornung
Hornung nimettiin NFL:n 1960-luvun ”vuosikymmenjoukkueeseen” (all-decade team). Hänet on kelpuutettu sekä College että Pro Football Hall of Fameen.
Lohjan satamarata
Turvalaitteet
Lempolantien tasoristeys oli toteutettu puolipuomein, kevyen liikenteen kokopuomein sekä liikennevalo-ohjauksella. Varoituslaitoksen valkoinen valo ei ollut päällä jos liikennevalot toimivat, mutta tarpeen tullen punainen valo syttyi vilkkumaan, jos oli tulossa juna. Samalla liikennevalot vaihtuivat punaisiksi. Tämä tasoristeys on sijainnut kahdella eri paikalla, ennen nykyistä paikkaa se sijaitsi muutamia metrejä lähempänä Lohjanjärven liikennepaikkaa.
Kumpikin tasoristeyslaitos purettiin vuonna 2015, eikä sen jälkeen Lempolantiellä liikennevalotkaan olleet enää toiminnassa. Tasoristeyksien eteen oli sijoitettu junaa varten tasoristeysopastin, joka kertoo, onko varoituslaitos hälyttänyt tarpeeksi.
Pimen I
Patriarkka Pimen (, 23. heinäkuuta 1910 – 3. toukokuuta 1990) toimi Moskovan ja koko Venäjän 15. patriarkkana, Venäjän ortodoksisen kirkon johtajana vuodesta 1971. Hän oli maalliselta nimeltään Sergei Mihailovitš Izvekov.
Bogorodskissa syntynyt Pimen I ryhtyi munkiksi moskovalaisessa luostarissa jo 15-vuotiaana. Hän oli huomiota herättävän kookas: yli kaksimetrinen ja 150-kiloinen, ruumiillisesti erittäin voimakas mies. Samoin hänen äänensä oli erittäin voimakas, selkeä ja kantava.
Pimen:llä oli työtä johtaa kirkkoa virallisesti ateistisessa kommunistimaassa. Siitä huolimatta hän sai useamman tunnustuksen jopa valtion taholta. Tämä johtui hänen taitavasta diplomatiastaan: kotimaassa hän esiintyi aitovenäläisenä isänmaan ystävänä, mutta ulkomaalaisia tavatessaan hän kohteli näitä erittäin ystävällisesti ja myötämielisesti; malliesimerkkinä voinee mainita sen, että kun hän vieraili Suomessa arkkipiispa Paavalin kutsumana keväällä 1974, hän jakoi runsaasti lahjoja: siunauksen häneltä hakeneet saivat kuparisen noin tuuman läpimittaisen ikonin, johon oli taakse merkitty että se oli patriarkan siunaama; samoin kaikki matkaseurueen suomalaiset avustajat - autonkuljettajat, poliisit ja muut - saivat patriarkan sinetillä koristetun kultaisen taskukellon. Samoin useat suomalaiset ortodoksipapit saivat häneltä patriarkan sinetillä varustetun lahjaristin. Patriarkka Pimen onkin vielä vuonna 2009 näitä tunnustuksia ahkerimmin jakanut piispa.
Samoin Kuopion katedraalissa liturgian aikana hän osoitti huomaavaisuutta isäntäänsä kohtaan: hän jätti alttarissa olevan Korkean istuimen tyhjilleen ja asettui kirkkosalissa olevalle erilliselle piispanistuimelle.
Oregonin vetoomus
Oregonin vetoomus on yleinen nimitys vuosina 1998–2001 järjestetylle vetoomukselle, joka vastusti Kioton sopimusta ja piti väitteitä ihmisperäisistä kasvihuonekaasupäästöistä aiheutuvista ”katastrofaalisista” seuraamuksista vailla vakuuttavia tieteellisiä todisteita. Vetoomukseen kerättiin 19 700 nimeä, joista vetoomuksen järjestäjien mukaan on riippumattomasti varmennettu 17 800. Vetoomus kuului kokonaisuudessaan seuraavasti:
The Seattle Times uutisoi vetoomuksessa olevan runsaasti vääriä nimiä. Scientific American arvioi vetoomuksen edustavan yhteensä noin 200 ilmastotutkijaa osan allekirjoittajista sittemmin pyörrettyä kantansa. Suurin osa vetoomuksen allekirjoittajista on ilmoittanut valmistuneensa vähintään kandidaateiksi. Vetoomuksen järjestäjät pitävät tätä joukkoa ”tiedemiehinä”. Allekirjoittajista kuitenkin vain murto-osan asiantuntemus liittyi ilmastoon, eikä suurinta osaa tutkinnoista varmistettu.
Gap (yritys)
Gap Inc. on yhdysvaltalainen vaatealan yritys, jolla on 3 400 liikettä 47 maassa. Yritys työllistää noin 136 000 ihmistä.
Yrityksen vaatemerkkejä ja kauppaketjuja ovat Gap, Banana Republic, Old Navy, Piperlime, Athleta ja Intermix.
Gapin perustivat vuonna 1969 Donald ja Doris F. Fisher. Se oli aiemmin maailman suurin vaatteiden vähittäismyyjä, kunnes espanjalainen Inditex Zara-ketjuineen ohitti sen toimipisteiden määrällä laskien. Gap on Yhdysvaltain suurin erikoisliikeketju.
McLaren (Formula E)
NEOM McLaren Formula E Team on kaudesta 2022–2023 kilpaillut Formula E-talli. McLaren ilmoitti toukokuussa 2022 liittyvänsä sarjaan ottamalla haltuun Mercedes-Benzin Formula E -toiminnot. Marraskuussa 2022 McLaren vahvisti ensimmäisiksi Formula E -kuljettajikseen Jake Hughesin ja René Rastin. Mercedes-EQ:n tallipäällikkönä toiminut Ian James jatkoi vastaavassa tehtävässä McLarenilla. Hughes ei ollut aiemmin kilpaillut Formula E:ssä, mutta Rast oli kilpaillut sarjassa vuosina 2016–2021.
Gap (yritys)
Gap Inc. on listattu New Yorkin pörssiin, mutta Fisherin perhe omistaa yhä osakkeista huomattavan määrän. Perustaja Donald Fisher toimi hallituksen puheenjohtajana vuoteen 2004 ja jäsenenä kuolemaansa vuoteen 2009 saakka. Gapin hallituksessa istuvat myös hänen leskensä Doris ja heidän poikansa Robert J. Fisher.
McLaren (Formula E)
McLaren ei käytä omaa voimansiirtoaan, vaan toimii Nissanin asiakastallina. Nissan toimii koko kolmannen sukupolven ajan McLarenin teknisenä yhteiskumppanina sekä voimansiirron toimittajana.
Gap (yritys)
Gap perustettiin nuorison vaateliikkeeksi, ja sen nimi otettiin 1960-luvun lopun suositusta käsitteestä ”sukupolvien välinen kuilu”. Donald ja Doris Fisher avasivat ensimmäisen Gap-liikkeen San Franciscon Ocean Avenuella elokuussa 1969. He myivät siellä Levi’s-farkkumerkin vaatteita ja LP-levyjä. Toinen liike perustettiin vuonna 1970 San Josen kaupunkiin ja neljän hengen pääkonttori Burlingameen. Vuonna 1973 Gapilla oli jo 25 toimipistettä, joista yksi Yhdysvaltain itärannikolla Echelon-ostoskeskuksessa New Jerseyssä. Vuonna 1974 Gap aloitti vaatemarkkinoinnin omalla tuotemerkillään, josta se on sittemmin tullut tunnetuksi. Se on myös ostanut itselleen muita vaatemerkkejä.
McLaren (Formula E)
McLarenin nimisponsori on saudiarabialainen Neomin kaupunki, joko sponsoroi McLarenin Formula E ja Extreme E talleja.
Gap (yritys)
Vuonna 1983 Gap osti itselleen safarihenkisiä vapaa-ajanvaatteita markkinoineen Banana Republicin. Perheille ja nuorille suunnattu Old Navy -tuotesarja lanseerattiin vuonna 1994 ja aikuisten naisten Forth & Towne -ketju vuonna 2005. Sen 19 liikettä kuitenkin lakkautettiin jo puolentoista vuoden jälkeen helmikuussa 2007. Viides brändi, verkkokauppa Piperlime, aloitettiin vuonna 2006. Saksasta Gap joutui vetäytymään vuonna 2004 ja myymään liikkeet pahimmalle kilpailijalleen H&M:lle. Vuonna 2009 ostettiin naisten urheiluvaatemerkki Athleta. Monimerkkiketju Intermixin Gap osti vuonna 2012.
Takeo Arishima
Takeo Arishima (, 4. maaliskuuta 1878 Tokio, Japani – 9. kesäkuuta 1923 Karuizawa, Japani ) oli japanilainen kirjailija. Hän kävi lähetyskoulua Jokohamassa ja oppi siellä englantia. Vuonna 1903 hänet lähetettiin Yhdysvaltoihin Mainichi shinbun -lehden kirjeenvaihtajaksi. Yhdysvaltojen vuosinaan hän sai vaikutteita Walt Whitmanilta ja Henrik Ibseniltä. Amerikan vuosiensa jälkeen hän vietti vuoden Euroopassa ja palasi Japaniin 1907.
Alpha Oumar Konaré
Elämäkerta
Konaré syntyi Kayesissa opettajan neljänneksi pojaksi. Hän opiskeli historiaa École Normale Supérieuressa Bamakossa 1965–1969 ja Varsovan yliopistossa 1971–1975. Hän työskenteli opettajana ja tutkijana ja 1981–1992 UNESCOn ja UNDP:n konsulttina.
Takeo Arishima
Arishima opiskeli vuodesta 1903 Harvardin yliopistossa taloustieteitä ja historiaa. Hän liittyi 1910 tolstoilaiseen Shirakaba-ryhmään. Arishiman veli oli kirjailija Ton Satomi.
Alpha Oumar Konaré
Elämäkerta
Konaré valittiin 1967 presidentti Modibo Keïtan US-RDA-puolueen pääsihteeriksi. Kenraali Moussa Traorén vallankaappauksen jälkeen hän toimi maanalaisessa marxisti-leninistisessä Parti malien du travail'ssa. Vuonna 1978 hän kuitenkin otti vastaan aseman Traorén hallituksessa nuoriso-, urheilu-, taide- ja kulttuuriministerinä. Hän kuitenkin erosi jo 1980. Myöhemmin hän perusti Jamana-kulttuurilehden ja Les échos -sanomalehden sekä 1991 Radio Bamakanin.
Vuonna 1990 Konaré oli perustamassa Traorén-vastaista koalitiota Alliance pour la démocratie au Mali (ADEMA). Kun 1991 Traoré syöstiin vallasta 1991, ADEMA:sta tuli poliittinen puolue ja Konarésta sen edustaja kansalliskokouksessa. Konaré valittiin presidentiksi, hän sai toisella kierroksella 69 %:llä äänistä US-RDA:n Tiéoulé Mamadou Konatéa vastaan.
Takeo Arishima
Arishima meni naimisiin vuonna 1910 ja sai kolme lasta. Yhdestä lapsesta tuli myöhemmin tunnettu näyttelijä Masayuki Mori. Vaimo kuoli jo 1916. Vuonna 1920 Arishima aloitti suhteen naimisissa olevan naisen kanssa, ja kun tämän aviomies sai tietää asiasta, pari teki kaksoisitsemurhan.
Arishiman yksityiskohtaisia päiväkirjoja on julkaistu hänen kuolemansa jälkeen. Hänen tunnetuin romaaninsa Aru onna ('Eräs nainen') ilmestyi vuonna 1919.
Alpha Oumar Konaré
Elämäkerta
Maaliskuussa 1997 Konaré hajotti parlamentin, joka johti uusin vaaleihin huhtikuussa, joita sävyttivät vakavat organisointiongelmat. Perustuslaillinen oikeus mitätöi vaalituloksen. Oppositio boikotoi toukokuun presidentinvaaleja, joten Konaré valittiin uudelleen suurella enemmistöllä. Oppositio boikotoi myös heinäkuun parlamenttivaaleja, joten Alliance pour la démocratie au Mali (ADEMA) voitti suuren vaalivoiton ja muodosti hallituksen syyskuussa.
Konaré vastusti kuolemanrangaistusta ja muutti Traorén ja hänen vaimonsa rangaistukset elinkautiseksi vankeudeksi. Hän järjesti myös monumentin ensimmäiselle presidentille Modibo Keïtalle. Hänet muistetaan myös Jalkapallon Afrikan-mestaruuskilpailuiden järjestämisestä Maliin 2002.
Perustuslainmukaisten kahden kauden jälkeen Konaré jätti presidentinviran. Hänet valittiin 10. heinäkuuta 2003 Afrikan unionin komission puheenjohtajaksi. Vuonna 2007 hän ilmoitti ettei hae jatkokaudelle.
Syyskuussa 2021 Alpha Oumar Konaré joutui kiireellisesti sairaalaan Marokossa Cheikh Zaidin sairaalassa Rabatissa.
Nights Are So Long
Nights Are So Long on Michael Monroen esikoisalbumi vuodelta 1987. Se on julkaistu sekä LP- että CD-levynä.
Hans Martin
Hans Martin (s. 1950 Sundom) on suomenruotsalainen tanssi- ja kristillisen musiikin laulaja. Hänen yhtyeitään ovat mm. tanssiorkesteri Tommys, jonka solistina hän toimi vuodet 1980–2001.
Bjensböle
Bjensböle on kylä Kemiönsaaren kunnassa. Kylä sijaitsee Kemiön sisäosissa Bjensböleträsketin rannalla.
Ainoa maantieyhteys Bjensböleen kulkee naapurikylän Stenmon kautta. Kylässä on kolme taloa, jotka sijaitsevat hieman hajallaan toisistaan Bjensböleträsketin länsipuolella. Kylän alue on peltoa, jota rajaa metsäiset mäkialueet. Bjensböleträsketin rannat ovat vahvasti soistuneet.
Bjensbölen taloista Östergård ja Västergård mainitaan vuoden 1566 maakirjassa. 1900-luvun alussa kylässä on ollut myös kolme torppaa. Torpista kaksi on säilynyt asuintiloina, kun Östergård on puolestaan autioitunut.
Borgward P100
thumb|280px|Borgward P100 thumb|280px|Borgward P100 Borgward P100 on iso neliovinen auto, jota valmistettiin Länsi-Saksassa vuosina 1959–1962 ja Meksikossa 1966–1970. Borgward P100 oli ensimmäinen saksalainen henkilöauto, jossa oli ilmajousitus.
Borgward P100:ssa oli kuusisylinterinen 2 240 kuutiosenttimetrin rivimoottori, joka suurin teho oli 73,5 kW / 5 000 (DIN) ja suurin vääntömomentti 158 Nm / 2 200. Autossa oli Hansamatic-automaattivaihteisto. Kiihtyvyys 0–100 km/h kesti 16 sekuntia. Huippunopeus oli 160 km/h.
Autotehdas valmisti Borgward P100-mallia kaikkiaan 2 530 kappaletta vuosina 1959–1961, minkä lisäksi Borgwardin konkurssipesä valmisti vielä 38 yksilöä vuosina 1961–1962.
Borgward-autotehtaan konkurssin jälkeen P100-mallin tuotantolaitteet myytiin Meksikoon vuonna 1963. Vuonna 1966 perustettu Fabrica Nacional de Automoviles SA valmisti vuosina 1966–1970 yhteensä 2 267 Borgward P100-yksilöä. Meksikossa valmistetuissa malleissa ei ollut ilmajousitusta.
Detective Pikachu
Detective Pikachu (名探偵ピカチュウ Meitantei Pikachū) on Creatures Inc:n kehittämä ja The Pokémon Companyn vuonna 2018 julkaisema seikkailupeli Nintendo 3DS:lle. Peli on Pokémon-pelisarjan spin-off -peli, jossa pelaaja työskentelee puhuvan Pikachun kanssa ratkaistakseen erilaisia mysteereitä.
Peliin löyhästi perustuva elokuva Pokémon Detective Pikachu sai ensi-iltansa toukokuussa 2019.
Julkaisu
Pelin ensimmäinen versio nimeltään Great Detective Pikachu: Birth of a New Duo (名探偵ピカチュウ 〜新コンビ誕生〜 (Meitantei Pikachu ~Shin Konbi Tanjō~)) julkaistiin Nintendo 3DS eShop-kauppapaikalla Japanissa 3. helmikuuta 2016.
Tammikuun 12. päivänä 2018 peli kuitenkin poistettiin eShopista, ja myöhemmin samana päivänä ilmoitettiin, että pelin pohjalta kehitetty laajempi peli Detective Pikachu julkaistaisiin 23. maaliskuuta 2018 ympäri maailmaa. Tässä pelissä on yhdeksän juonen lukua alkuperäisen julkaisun kolmen luvun sijasta.
Miikka Ilo
Miikka Ilo (s. 9. toukokuuta 1982 Turku) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.
Ilo pelasi vuonna 2000 Pargas IF:n riveissä ennen siirtymistään kaudella 2001 Ykkösessä pelanneeseen Salon Palloilijoihin. Syksyllä 2001 Ilo siirtyi Hollannin toiseksi ylimmälle sarjatasolle SC Telstariin, jota hän edusti kahden kauden aikana ennen siirtymistään saman sarjatason SC Cambuuriin. Peliaika jäi kuitenkin molemmissa hollantilaisseuroissa melko vähiin.
OFC
OFC (Oceania Football Confederation) on yksi kuudesta FIFA:n maanosien jalkapalloliitoista, joka edustaa jalkapalloa Oseaniassa ja myöntää lupia osallistua jalkapallon maailmanmestaruuskisoihin.
Miikka Ilo
Ilo siirtyikin takaisin Suomeen ja FC Inter Turkuun kaudeksi 2005. Debyyttikaudellaan Veikkausliigassa Ilo tekikin verraten hyvin maaleja, seitsemän osumaa, kamerunilaispelaaja Serge N'Galin rinnalla hyökkäyksessä. Kausi 2006 oli pettymys, sillä Ilo osui liigassa vain kahdesti. Kevään 2007 Liigacupissa Ilo onnistui hyvin tehden neljä maalia, mutta Veikkausliiga-kaudella hän ei tehnyt maaliakaan pelaamissaan 13 ottelussa.
OFC
Historia
Liitto perustettiin vuonna 1966. Perustajajäsenet olivat Australian jalkapalloliitto sekä Uuden-Seelannin ja Fidžin vastaavat järjestöt. Vuonna 1996 OFC:lle myönnettiin täydet oikeudet ja annettiin paikka FIFA:n hallitukseen. Vuonna 1998 OFC paljasti uuden logon ja virallisen edustuslehden nimeltä The Wave. 24. toukokuuta 2004 Uudesta-Kaledoniasta tuli liiton 12. jäsen. Australia erosi OFC:stä 1. tammikuuta 2006 ja liittyi AFC:hen (Asian Football Confederation).
Miikka Ilo
Kaudeksi 2008 Ilo siirtyi Interistä KuPSiin, jota hän vuonna 2013 edustaa jo kuudetta kautta. Kaikkiaan Ilo on Veikkausliigassa vuoden 2014 loppuun mennessä pelannut 245 ottelua ja tehnyt niissä 38 maalia.
Vassijaure
Vassijaure voi tarkoittaa seuraavia maantieteellisiä kohteita:
Sakari Saarnijoki
Yrjö Sakari Saarnijoki (16. toukokuuta 1906 – 7. tammikuuta 1989 ) oli kasvi- ja metsätieteilijä. Hän oli Metsäntutkimuslaitoksen metsäbiologian tutkimusosaston professori 1963–1971. Hänen tutkimuskohteitaan olivat visakoivu ja metsäpuiden anatomiset ja morfologiset ominaisuudet.
Rangaistuspataljoona (televisiosarja)
Rangaistuspataljoona on venäläinen televisiosarja vuodelta 2004. Se kertoo vangeista muodostetusta puna-armeijan pataljoonasta itärintamalla toisessa maailmansodassa. 11-osaisen sarjan on ohjannut Nikolai Dostal.
Rangaistuspataljoonia perustettiin vuonna 1942 Stalinin käskyllä numero 227 rangaistukseksi sotilaille, jotka pakenivat etenevää natsi-Saksan armeijaa. Käsky 227 mahdollisti myös gulag-pakkotyöleireillä olevien vankien lähettämisen rintamalle.
Sotahistorioitsijat arvostelivat sarjaa historiallisten yksityiskohtien puutteesta, kuten siitä, että yksikössä ei ole poliittista komissaaria, vaan Dostal ja Volodarski korvaavat komissaarin papilla sarjan loppupuolella.
Ed Hunter
Ed Hunter on heavy metal -yhtye Iron Maidenin kokoelmalevy, joka julkaistiin heinäkuussa 1999. Pelin ohessa on muun muassa kaksikymmentä Iron Maidenin kappaletta vuosilta 1980–1999. Kappaleet ovat yhtyeen ihailijoiden äänestämiä. Albumin mukana tulee Iron Maiden -teemainen samanniminen videopeli.
Aitaorapihlaja
Aitaorapihlaja (Crataegus grayana) on yleisimpiä Suomessa viljelyssä olevia orapihlajia. Muualla Euroopassa se ei puolestaan ole juuri ollenkaan käytössä. Lajin alkuperä ja luontaiset kasvualueet ovat Kanadan Ontariossa, josta Pietari Kalm toi sen siemeniä Suomeen 1700-luvulla. Nimen laji sai kuitenkin vasta vuonna 1908.
Aitaorapihlajaa käytetään Suomessa pääasiassa vain leikatuissa pensasaidoissa. Se selviää aina Lapissa asti. Yleensä pensaisiin ei tule sienitauteja eikä tuhohyönteisiä; satunnaisesti saattaa tosin esiintyä orapihlajakemppejä (Cacopsylla peregrina).
Lajia ei ole helppo erottaa toisista orapihlajista. Esimerkiksi kanadanorapihlajaan eroa ulkonäössä on oikeastaan vain kukan heteiden määrä. Tosin leikatuissa pensasaidoissa aitaorapihlajaan ei useinkaan tule kukkia eikä marjoja.
Vahasara
Vahasara (Carex flacca) on sarakasvien (Cyperaceae) heimoon kuuluva kasvilaji. Se on yleisesti ottaen keskikokoinen ja vaaleanharmaanvihreä saralaji, joka muistuttaa jonkin verran jokapaikansaraa (Carex nigra). Vaaleanharmaanvihreä yleisväritys on vahasaralle tunnusomainen piirre, minkä myötä vahasaran voi tunnistaa jo kauempaakin.
Vahasaralla on suikertava juurakko sekä tasapintaiset lehdet. Vahasara on erilaistähkäinen saralaji ja sen kukintona olevassa tähkistössä on tavallisesti kaksi tai kolme hedetähkää sekä kaksi tai kolme emitähkää. Hedetähkät ovat tummanruskeita. Emitähkät ovat perällisiä ja melko pitkiä sekä aluksi pystyjä ja myöhemmin nuokkuvia. Emikukat ovat kolmiluottisia. Tähkäsuomut ovat tummanruskeita ja niissä on vaalea keskisuoni. Pullakot ovat aluksi vaaleanruskeita, mutta tummuvat ajan kuluessa melko tummiksi.
Vahasara kasvaa kosteilla kalkkipitoisilla niityillä. Suomessa vahasaraa tavataan lähinnä vain Ahvenanmaalla. Ruotsissa vahasara on yleinen osissa Etelä-Ruotsia, muun muassa Uplannissa, Skånessa ja Gotlannissa.
Vahasaraa käytetään jonkin verran heinämäisenä koristekasvina.
Vahasaran tieteellisen nimen lajinimi (flacca) tulee latinan kielen sanasta flaccus (suom. rento, veltto) ja viittaa nuokkuviin emitähkiin.
Vítězslava Kaprálová
pienoiskuva|Vítězslava Kaprálová vuonna 1935. Vítězslava Kaprálová (24. tammikuuta 1915 Brno, Itävalta-Unkari – 16. kesäkuuta 1940 Montpellier, Ranska) oli tšekkiläinen säveltäjä ja kapellimestari.
Kaprálová pääsi Brnon konservatorioon 15-vuotiaana. Säveltämisen hän oli aloittanut jo yhdeksän vuoden iässä. Hän siirtyi vuonna 1935 Prahaan ja pääsi vuonna 1937 opiskelemaan Ranskaan.
Kaprálová meni huhtikuussa 1940 naimisiin kirjailija Jiří Muchan kanssa, mutta kuoli vain muutaman kuukauden kuluttua Montpellier’ssa, Ranskassa ilmeisesti tuberkuloosiin.
Antoine Watteau
Jean-Antoine Watteau, joskus Wateau, (10. lokakuuta 1684 Valenciennes – 18. heinäkuuta 1721 Nogent-sur-Marne) oli flaamilais-ranskalainen taidemaalari, piirtäjä ja graafikko, jonka lyhyt ura herätti taidemaailman kiinnostuksen väriin ja liikkeeseen (Correggion ja Rubensin perinteessä) ja elähdytti hiipuvan barokin muotokieltä suuntaan, joka lopulta tunnettiin rokokoona. Hänen ansiokseen luetaan fête galante -tyylilajin luominen. Siinä paimenidylli esitettiin keinotekoisella tunnelmalla. Jotkut hänen parhaista aiheistaan ovat peräisin italialaisen komedian ja baletin maailmasta.